Randers FC meddeler, at de har opfyldt et ønske fra Moussa Maazou og ophævet med angriberen af personlige årsager.

Den 27-årige angriber Moussa Maazou har ikke fået den håbede succes i Randers FC, og kronjyderne meddeler nu, at de har ophævet med angriberen et lille år før tid.

- Det blev desværre ikke til det, vi havde håbet på, da vi hentede Maazou tidligere på året. Derfor har vi valgt at imødekomme hans ønske om af personlige årsager at få ophævet kontrakten, siger sportschef Ole Nielsen til klubbens hjemmeside.

Maazou nåede ti kampe og et mål i Randers FC.

Støt Randers FC og støt vores sponsorer.